วันนี้ผ่านมาทำธุระแถวแยกวังหินอีกครั้ง บนถนนลาดพร้าววังหินมีร้านอาหารเรียงรายอยู่ 2 ข้างทางมากพอสมควรเลยครับ ซึ่งเห็นแล้วก็อยากจะลงไปลองชิมอยู่หลายร้านอยู่เหมือนกัน แต่ติดที่ว่ารถบนถนนเยอะมาก ในบางช่วงของถนนไม่สามารถจอดรถได้เพราะถ้าจอดจะทำให้รถยิ่งติดมากครับ จึงต้องขับผ่านไปอย่างน่าเสียดาย และแล้วผมก็ผ่านช่วงที่รถคับคั่งมาได้ ผมก็มาเจอร้าน Peenut Girll ที่หน้าร้านมีป้ายเขียนประมาณว่า "ซอสเข้มข้น" สดุดตาผมเข้าให้ และหน้าร้านก็มีที่จอดพอดี เลยขอลองสักหน่อย

ร้าน Peenut Grill เป็นร้านสเต็ก ที่ตั้งอยู่ระหว่างซอยลาดพร้าววังหิน 64 กับ 66 เป็นร้านที่เพิ่งเปิดใหม่ได้ 1 เดือน ภายในร้านไม่ใหญ่มากครับ มีที่นั่งประมาณ 25 ที่ ลูกค้ายังไม่เยอะมากเพราะเพิ่งเปิดร้าน แต่เมื่อคุยกับเจ้าของร้านก็ทราบมาว่า เจ้าของมีร้านสเต็กอีกร้าน ในศูนย์อาหารของมหาวิทยาลัยแห่งหนึ่ง ซึ่งก็ขายมาหลายปีแล้ว อย่างนี้ถึงร้านจะใหม่แต่ฝีมือคงไม่ใหม่ละครับ

เมนูวันนี้ผมสั่งเพิ่งเมนูเดียวเพราะผมมีเวลาน้อยและกลัวจะรอนานครับ ผมสั่ง สเต็กหมูพริกไทยดำ รอไม่นานครับ รสชาติผมบอกได้เลยว่ารสเข้มข้นจริงๆเหมือนที่ป้ายบอกไว้เลยครับ อร่อยดีครับ ราคาไม่แพงครับ เพียง 65 บาทครับ ผมเห็นในเมนูมีอีกหลายอย่างที่น่าทานครับ เอาไว้ผ่านมาอีกจะมาลองใหม่ครับ ^^